У архіве капітула захаваліся два блізкія па часе інвентары прэстымонія Малыя Ганявічы. Адзін з іх датаваны 1678 г. і прыгадвае трох падданых, з якіх Каптур карыстаўся адной валокой, а другая значылася ў пусташах.[15] Другі інвентар не мае даты, але ў ім прыгаданы тыя ж падданныя, прычым за Каптурам запісаны абедзве волоки. Відавочна, гэты дакумент быў складзены альбо крыху пазней, калі прыгаданы Каптур узяў раней пуставаўшую волоку, альбо крыху раней – калі меркаваць, что ён пакінуў адну з дзвюх належаўшых яму валок. Для нас інвентар каштоўны тым, што на адвароце яго знаходзіцца першы з дайшоўшых да нас (на жаль, таксама недатаваны) інвентар прэстымонія Вялікі Корань. [16] Улічваючы магчымую датыроўку інвентара Малых Ганявіч, час яго стварэння можна ўмоўна вызначыць – каля 1680 г.